|  |  |  |
| --- | --- | --- |
| Ungt Entreprenørskap Norge  Postboks 5250 Majorstua  0303 OSLO | |  |
| Deres ref | Vår ref | Dato |
| Nykkelmo | 17/5577-1 | 15. januar 2018 |
|  | | |

Statsbudsjettet 2018 – Tilskudd for budsjettåret 2018

1. **INNLEDNING**

Nærings- og fiskeridepartementet viser til Prop. 1 S (2017–2018) for Nærings- og fiskeridepartementet og Innst. 8 S (2017–2018), og meddeler med dette Stortingets budsjettvedtak og forutsetninger, og departementets føringer for tilskuddet til Ungt Entreprenørskap i 2018.

Tilskuddsbrevet fastsetter føringer for bruken av tilskuddet som Ungt Entreprenørskap Norge mottar fra Nærings- og fiskeridepartementet i 2018. Ungt Entreprenørskap Norge har ansvar for at føringene etterkommes.

1. **oversikt over bevilgninger**

Følgende midler stilles til disposisjon for Ungt Entreprenørskap i 2018:

(i 1 000 kr)

|  |  |  |  |
| --- | --- | --- | --- |
| Kap. | Post | Beskrivelse | Beløp |
| 900 |  |  |  |  |
|  | 73 | Tilskudd til Ungt Entreprenørskap, *kan overføres* | 29 100 |
|  |  |  |  |
|  | Sum |  | 1. 100 |

# mål og Føringer i 2018

**Formål**

Tilskuddet skal bidra til at unge under utdanning får tilbud om entreprenørskapsopplæring som fremmer ønske om, og styrker evnen til, fremtidig entreprenørskap og gründervirksomhet.

**Føringer for 2018**

*Styrke arbeidet med ungdomsbedrifter*

Ungt Entreprenørskap skal prioritere arbeidet med å gi flest mulig elever et best mulig tilbud om opprettelse av ungdomsbedrifter. Elevene skal oppmuntres til utvikling av innovative løsninger og produkter.

# Mangfold

Nærings- og fiskeridepartementet ber Ungt Entreprenørskap Norge arbeide for at alle elever skal få like muligheter til deltakelse i programmene og frihet til å treffe egne valg, uavhengig av kjønn, etnisitet, religion, nedsatt funksjonsevne og seksuell orientering.

# Måloppnåelse

Ungt Entreprenørskap Norge bes i 2018 om å videreføre bruken av MRS systemet som et middel for å styrke arbeidet med å etterkomme føringene gitt i dette tilsagnsbrevet.

Det er satt følgende mål for tilskuddet:

Hovemål: Mer entreprenørskap for økt verdiskaping

Delmål

1. Økt skaperlyst
2. Større skaperevne
3. Sterkere entreprenrørskaskultur

Indikatorene er beskrevet nærmere i egen rapport om mål- og resultatstyring av tilskuddet til Ungt Entreprenørskap[[1]](#footnote-1).

1. **STYRINGSDIALOG og rapportering**

**Styringsdialog**

Departementet skal gjennom dialogmøter med Ungt Entreprenørskap vurdere om føringene gitt i tilskuddsbrevet etterkommes. Det avholdes i 2018 to dialogmøter mellom Ungt Entreprenørskap Norge og Nærings- og fiskeridepartementet, ett på våren og ett på høsten.

**Rapportering**

Ungt Entreprenørskap har ansvar for at rapporteringen skjer i henhold til føringene gitt i dette tilskuddsbrevet. Det skal i rapportene fremgå hva departementets midler er benyttet til.

Der hvor Ungt Entreprenørskap Norge velger å viderefordele deler av departementets tilskudd til fylkesorganisasjonene, skal det i rapportene fremgå

* summen som er viderefordelt de respektive fylkene samt
* hvordan den enkelte fylkesorganisasjon har disponert midlene for å etterkomme departementets føringer gitt i dette tilsagnsbrevet

*Leveringsfrister*

Halvårsrapport: 1. september 2018.

Årsrapport: 15. februar 2019.

Det må i rapportene fremgå hvilken periode(r) måltallene gjelder for. Statusregnskap skal vedlegges rapportene.

1. **Utbetaling**

Tilskuddet vil bli utbetalt som følger:

1. 10 000 000 kroner utbetales i mars 2018
2. 10 000 000 kroner utbetales i juli 2018
3. desember 2018. Sluttbetalingen vil bli vurdert og foretatt på grunnlag av organisasjonens halvårsrapport til departementet.

Første utbetaling forutsetter mottak av budsjett og finansieringsplan for 2018 samt en skriftlig tilbakemelding med signert aksept på vilkårene i tilsagnsbrevet.

Det skal føres separat regnskap for tilskuddet fra departementet. I regnskapet skal det fremgå hvordan midlene fra departementet er disponert iht føringene gitt i dette brevet.

Tilskuddet skal disponeres i samsvar med føringene gitt i dette tilskuddsbrevet. Nærings- og fiskeridepartementet og Riksrevisjonen kan iverksette kontroll av om tilskuddet benyttes etter forutsetningene.

Dersom Ungt Entreprenørskap Norge gir uriktige opplysninger eller tilskuddet ikke benyttes i samsvar med fastsatte betingelser, kan tilskuddet kreves helt eller delvis tilbakebetalt. Nærings- og fiskeridepartementet vil som utbetaler også ha ansvaret for tilbaketrekking av midlene.

Vi ber om en signert tilbakemelding på at kriteriene i tilsagnsbrevet aksepteres. Først da trer tilskuddet i kraft. Bekreftelsene sendes [postmottak@nfd.dep.no](mailto:postmottak@nfd.dep.no).

Nicolai Seip (e.f.)

avdelingsdirektør

Randi Marie Lokøy Holtungen

seniorrådgiver

*Dokumentet er elektronisk signert og har derfor ikke håndskrevne signaturer*

1. Sendt Ungt Entrerpernøskap i 2017 [↑](#footnote-ref-1)